钦定古今图书集成/明伦汇编/交谊典/第031卷 > 宋胡大初昼帘绪论 > 《拜中军记室辞隋王笺》南齐·谢朓
## 钦定古今图书集成/明伦汇编/交谊典/第031卷 > 宋胡大初昼帘绪论 > 《拜中军记室辞隋王笺》南齐·谢朓

“故吏文学谢朓死罪死罪。”即日被尚书诏，以朓补中
军新安王记室参军。脁闻潢污之水，顾朝宗而每竭；
驽蹇之乘，希沃若而中疲。何则？皋坏摇落，对之惆怅，
岐路西东，或以鸣邑。况乃服义徒拥，归志莫从，邈若
坠雨，翩似秋蒂，脁实庸流，行能无筭？属？天地休明，山
川受纳，褒采一介，抽扬小善。故舍耒场圃，奉笔兔园，
“东乱三江，西浮七泽，契阔戎旃，从容䜩语。长裾日曳，
后乘载脂。荣立府庭，恩加颜色。沐发晞阳，未测涯涘。
抚膴论报，早誓肌骨不寤。沧溟未运，波臣自荡。渤澥
方春，旅翮先谢。清切藩房，寂寥旧荜。轻舟反溯，吊影
独留。白云在天，龙门不见。去德滋永，思德滋深。唯待
清江可望，候归艎于春渚；朱邸方开”，效蓬心于秋实。
如其簪履或存，衽席无改，虽复身填沟壑，犹望妻子
知归，揽涕告辞，悲来横集，不任犬马之诚。

敦“《诗》《书》，惟今望古，蔑以斯过。自列宫朝，二纪将及，义
惟僚属，情实亲友，文筵讲席，朝游夕宴，何曾不同兹
胜赏，共此言寄。如何长谢，奄然不追。且年甫彊仕，方
申才力，摧苗落颖，弥可伤惋。念天伦素睦，一旦相失，
如何可言！”言及增哽，揽笔无次。